[{"text_idx": "#000011", "text": "Jonathan Davies i arwain y Scarlets i mewn i dymor 22/23"}, {"text_idx": "#000013", "text": "Jonathan Davies fydd yn gapten am dymor 2022-23 ac yn arwain yr ochr ar gyfer ein ge\u0302m agoriadol yn y Bencampwriaeth Rygbi Unedig yn erbyn y Gweilch ym Mharc y Scarlets (17:15; Premier Sports)."}, {"text_idx": "#000014", "text": "Davies, sydd yn cychwyn ar ei 14eg tymor gyda\u2019r clwb, fydd yn gapten ar y ti\u0302m o 23 sy\u2019n cynnwys 14 chwaraewr rhyngwladol."}, {"text_idx": "#000015", "text": "Johnny McNicholl sy\u2019n dechrau yn safle\u2019r cefnwr, gyda Tom Rogers a Ryan Conbeer yn darparu\u2019r cyflymder ar yr asgelloedd."}, {"text_idx": "#000016", "text": "Davies sy\u2019n paru gyda Johnny Williams yng nghanol cae, wrth i Sam Costelow a Gareth Davies dechrau fel ein haneri am y ge\u0302m gyntaf o\u2019r tymor."}, {"text_idx": "#000017", "text": "Steff Thomas sy\u2019n gwisgo crys rhif 1, gyda Ryan Elias yn dychwelyd i safle\u2019r bachwr a Javan Sebastian fel y prop pen tynn."}, {"text_idx": "#000018", "text": "Sam Lousi sy\u2019n ymuno a\u0302\u2019i ffrind da Vaea Fifita yn yr ail reng sy\u2019n paratoi am ei ymddangosiad cystadleuol cyntaf."}, {"text_idx": "#000022", "text": "Dywedodd y prif hyfforddwr Dwayne Peel: \u201crwy\u2019n siw\u0302r fydd pob clwb yn dweud rhywbeth tebyg, ond i ni wedi gweithio\u2019n galed dros yr haf ac rwy\u2019n gyfforddus gyda\u2019n sefyllfa yn mynd i mewn i\u2019r ge\u0302m. Y tro diwethaf i ni chwarae yma (yn y URC) yn erbyn y Stormwyr, roedd yna dorf dda yma, roedd hi\u2019n ge\u0302m gyffrous ac mae angen mwy o hynny. Mae gennym ddyletswydd i roi sioe ymlaen. Os fydd llawer o gefnogwyr yma i gefnogi\u2019r bois, mi fydd hi\u2019n wych.\u201d"}]